Diari Oficial de la Generalitat Valenciana


Sumari del DOGV 4500, del 15-05-2003 (2003/5369)

ORDE de 29 d'abril de 2003, de la Conselleria de Sanitat, per la qual aprova les bases i convoca ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5369


Data del document
:   29-04-2003

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * malaltia de la sang
    * ajuda pública

ORDE de 29 d'abril de 2003, de la Conselleria de Sanitat, per la qual aprova les bases i convoca ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana. [2003/M5369]
  
La Llei 12/2002, de 27 de desembre, de Pressupostos de la Generalitat Valenciana per a l'exercici 2003, ha aprovat una línia d'ajudes socials a pacients hemofílics de la Comunitat Valenciana inclosos en el cens de la Comunitat Valenciana, remetent-se a l'article 80 de la Llei 55/1999, de 29 de desembre, de Mesures Fiscals, Administratives i de l'Orde Social, com a normativa reguladora (BOE de 30.12.1999). La norma esmentada preveu la creació d'un cens de persones amb hemofília i altres coagulopaties congènites que hagen desenvolupat l'hepatitis C, i es limita a preveure, d'altra banda, que les persones incloses en el cens definitiu de persones afectades tindran dret a una ajuda social, amb les condicions i en la quantia que determine una llei feta per a això. En compliment d'esta previsió es va aprovar recentment la Llei 14/2002, de 5 de juny (BOE de 06.06.2002), que determina els titulars del dret, les ajudes socials i les línies més generals del procediment i les condicions per a sol·licitar l'ajuda. Preveu el desenvolupament reglamentari posterior. No ha aprovat encara el govern nacional el reglament d'esta última llei. Per tant, a falta d'altres previsions, correspon aprovar les bases reguladores de la concessió de les ajudes creades per la Llei de Pressuposts de la Generalitat Valenciana per a l'exercici 2003, a l'empara del que preveu l'article 47.11 de la Llei de la Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991, establint de manera diferenciada els punts, com la quantia, que són determinacions específiques possibles per a la Comunitat Valenciana, d'acord amb l'habilitació de la Llei de la Hisenda Pública de la Generalitat Valenciana esmentada.
  
Les ajudes les bases reguladores i la convocatòria de les quals aprova esta orde són compatibles i complementàries amb les que puga atorgar l'administració de l'estat a l'empara de la Llei 14/2002, de juny, esmentada adés.
  
Per això, i fent ús de les facultats que em conferixen l'article 35 de la Llei 5/1983, de 30 de desembre, de Govern Valencià, l'article 47.11 del Text Refós de la Llei de la Hisenda Pública de la Generalitat Valenciana i el Decret 87/1999, de 30 de juliol, del Govern Valencià, pel qual aprova el Reglament Orgànic i Funcional de la Conselleria de Sanitat, modificat pels decrets 198/1999, de 19 d'octubre, i 46/2001, de 27 de febrer, del Govern Valencià,
  
ORDENE
  
Article 1. Objecte de les ajudes
  
Esta orde té com a objecte aprovar les bases i efectuar la convocatòria d'ajudes socials a les persones afectades d'hemofília i altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana, que hi residisquen.
  
Article 2. Quantia i finançament
  
1. Els beneficiaris tindran dret a percebre una ajuda econòmica, per una sola vegada, a tant alçat, per import de 12.020,24 euros.
  
2. Les ajudes que regula esta orde es finançaran a càrrec del programa pressupostari 411.10, capítol IV, codi de línia B62344115, per un import global màxim d'un milió dos-cents setanta-quatre mil cent cinquanta euros (1.274.150 EUR).
  
3. Atés el caràcter limitat dels fons destinats a estes ajudes, en cas que siguen insuficients, en relació amb el nombre de sol·licitants que tinguen els requisits per a rebre l'ajuda, es podrà acordar el prorrateig de l'import global màxim indicat en l'apartat anterior entre els beneficiaris.
  
Article 3. Beneficiaris i compatibilitat amb altres ajudes
  
1. Podran presentar sol·licitud d'ajuda les persones hemofíliques o amb altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana, que hi residisquen i que estiguen incloses en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social.
  
2. Per a accedir a les ajudes a què es fa referència en l'apartat 1, serà necessària la renúncia prèvia de l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
3. No podran accedir a l'ajuda econòmica els que hagen obtingut una sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
4. Les ajudes les bases reguladores i la convocatòria de les quals s'aproven mitjançant esta orde són compatibles i complementàries amb les que puga atorgar l'administració de l'estat a l'empara de la Llei 14/2002, de 5 de juny, esmentada adés.
  
Article 4. Sol·licituds
  
Les sol·licituds hauran de ser presentades en el Registre General de la Conselleria de Sanitat, situada al carrer del misser Mascó, número 31, 46187 València, sense perjuí de poder presentar-les en els altres llocs determinats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds esmentades s'ajustaran al model que figura en l'annex I d'esta orde, i s'hi adjuntaran, en un sobre tancat per confidencialitat, els documents següents:
  
a) Formulari, segons el model de l'annex II.
  
b) Fotocòpia del DNI del beneficiari.
  
c) Document que continga la renúncia prèvia a l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
d) Document que continga una declaració responsable de no haver obtingut cap sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
e) Els documents que acrediten estar al corrent de les obligacions fiscals i de la Seguretat Social, si cal. L'acreditació es farà segons l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
f) Certificat d'empadronament en un municipi de la Comunitat Valenciana.
  
g) Fitxa d'alta de tercers, ben omplida, segons el model de l'annex III d'esta orde.
  
h) Amb caràcter voluntari: un certificat del Ministeri de Sanitat i Consum que acredite que es troba inclòs en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social, per la seua condició d'hemofílic o afectat per altres coagulopaties congènites que ha desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana.
  
El termini de presentació de sol·licituds finalitzarà als 30 dies hàbils comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Article 5. Comprovació d'ofici
  
La Conselleria de Sanitat comprovarà d'ofici que els sol·licitants es troben inclosos en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social, per a la qual cosa demanarà la informació adequada del Ministeri de Sanitat i Consum, sense perjuí que el sol·licitant puga aportar, si ho desitja, el certificat ministerial oportú que acredite que es troba inclòs en el cens indicat per la seua condició d'hemofílic o afectat per altres coagulopaties congènites que ha desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana.
  
Article 6. Resolució
  
Com que es tracta d'un procediment iniciat d'ofici, la resolució o les resolucions corresponents seran dictades pel conseller de Sanitat i notificades en un termini màxim de sis mesos comptadors a partir de l'endemà de la publicació d'estes bases i convocatòria en el Diari Oficial de la Generalitat Valenciana i, si no hi ha una resolució expressa en el termini establit, les sol·licituds es podran entendre desestimades, sense perjuí del que es dispose quan es dicte la resolució corresponent.
  
Article 7. Legislació aplicable
  
En allò no previst en estes bases s'aplicarà la regulació establida per a les transferències corrents en la Llei de la Hisenda Pública de la Generalitat Valenciana, Text Refós aprovat pel Decret Legislatiu de 26 de juny de 1991, i la resta de la legislació vigent i aplicable al cas.
  
No obstant això, no correspondrà l'aplicació de les previsions de l'apartat 11.e de l'article 47 de la llei esmentada, ni qualsevol altra d'incompatible amb la naturalesa de les ajudes convocades.
  
Article 8. Recursos
  
Contra esta convocatòria, que exhaurix la via administrativa, podrà interposar-se potestativament el recurs de reposició davant del mateix òrgan que la dicta, o podrà ser impugnada directament davant de l'òrgan de la jurisdicció contenciosa administrativa corresponent (article 116 de la Llei 30/1992, de 26 de novembre, modificada per la Llei 4/1999, de 13 de gener).
  
El recurs de reposició davant del conseller de Sanitat s'interposarà en el termini d'un mes, a partir de l'endemà de la publicació d'esta orde.
  
El recurs contenciós administratiu es podrà interposar, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, així com amb els articles 10 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos a partir de l'endemà de la publicació d'esta orde.
  
València, 29 d'abril de 2003
  
El conseller de Sanitat,
  
Serafín Castellano Gómez.
  
Annex I
  
Sol·licitud de subvenció
  
Nom ...
  
Adreça (carrer, número, porta) ...
  
Localitat ...
  
Codi postal ...
  
Província ...
  
Expose:
  
Les meues dades i altres circumstàncies consten, per confidencialitat, en el formulari que entregue en un sobre tancat annex a este escrit, amb la documentació que s'hi indica.
  
Per tant, sol·licite una ajuda social a l'empara de l'Orde de 29 d'abril de 2003, del conseller de Sanitat, publicada en el Diari Oficial de la Generalitat Valenciana núm. ..., de data ... de 2003.
  
Data i signatura
  
CONSELLERIA DE SANITAT
  
C/ misser Mascó, 31
  
46556 València
  
Annex II
  
Formulari i documentació que s'ha d'ajuntar
  
a la sol·licitud d'ajuda social (en un sobre tancat)
  
Dades de la persona que fa la sol·licitud
  
Cognoms i nom ...
  
DNI ...
  
Relació amb el beneficiari ...
  
Acreditació de la representació (Cal que adjunteu el poder notarial o alguna altra documentació que l'acredite)
  
Dades del beneficiari
  
Cognoms i nom ...
  
Data de naixement ...
  
DNI (Si és menor d'edat, indiqueu el DNI de la mare, el pare o el tutor) ...
  
El beneficiari és una persona hemofílica o afectada per una altra coagulopatia congènita que ha desenvpolupat l'hepatitis C a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana, resideix a la Comunitat Valenciana i està inclòs o inclosa en el cens definitiu previst en l'article 80 de la Llei 55/1999, de 29 de desembre, de Mesures Fiscals, Administratives i de l'Orde Social.
  
Documentació adjunta
  
- Fotocòpia del DNI del beneficiari
  
- Document que conté la renúncia a l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
d) Document que continga una declaració responsable de no haver obtingut cap sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
- Certificacions de l'Agència Tributària, de la Direcció Territorial d'Economia i Hisenda i de la Tresoreria de la Seguretat Social que acrediten estar al corrent de les obligacions fiscals i de la Seguretat Social, si cal.
  
- Certificat d'empadronament en un municipi de la Comunitat Valenciana.
  
- Fitxa d'alta de tercers, ben omplida.